KINOfilm Festival V Manchestri sa na konci roka opäť uskutoční obľúbený filmový KINOfilm Festival.
Na tento ročník festivalu sa prihlásilo vyše 1 000 filmov a krátkych dokumentov z rôznych kútov sveta, a preto mali porotcovia naozaj čo robiť, aby vybrali to najlepšie.
Je však jasné, že na festivale sa teda môžete tešiť na skutočne skvelé krátke filmy, ktorých sa celkovo predstaví takmer 300. Okrem nich však bude pripravených aj 45 klasických premietaní. Festival má pripravený pôsobivý program, za ktorý však vďačí predovšetkým režisérom, ktorí tento rok prihlásili svoje diela.
Tento rok sa bude festival konať primárne v priestoroch Nia Centre v Hulme, ktoré je teraz známe aj ako Niamos. Festival sa uskutoční v pôvodnom auditóriu, ktoré je zdobené krásnou architektúrou a pôvodným kruhovým kinosedením, ktoré však bude vybavené novým veľkým plátnom. Premietať sa bude aj na druhom poschodí v konferenčnej sále a pripravené bude tiež dočasné kino Goodstock by Vinspired.
- Kedy? 24. november až 2. december 2018
- Kde? Niamos, Warwick St,, Manchester, England, M15 5EU
- Koľko? Od 12 £
Ďalšie informácie nájdete na webovej stránke: http://kinofilm.org.uk/
Vegánsky vianočný festival
Pre obyvateľov Manchestru bude pripravený víkend vegánskej zábavy. Na tejto udalosti môžu návštevníci ochutnať širokú ponuku vegánskeho občerstvenia, ktoré bude siahať od baru s vegánskymi vínami a nápojmi až po vegánske špeciality z miestnych surovín. K dispozícii však bude tiež možnosť nakúpiť vianočné darčeky vo vegánskom štýle, zúčastniť sa ochutnávky vegánskych vín, vypočuť si živú hudbu, navštíviť Santovu jaskyňu, prípadne pomôcť charitatívnej organizácii Barnabus. Organizátori festivalu odporúčajú návštevníkom dobre sa obliecť, pretože budova nebude vykurovaná.
- Kedy? 1. a 2. december 2018
- Kde? Victoria Baths, Hathersage Rd, Chorlton-on-Medlock, Manchester, M13 0FE
- Koľko? 5 £
Ďalšie informácie nájdete na webovej stránke: www.victoriabaths.org.uk